Och alla dessa kvinnor

… och alla dessa kvinnor er en svensk dramafilm fra 1944 i regi av Arne Mattsson (hans debut). Hovedrollene spilles av Arnold Sjöstrand og Sonja Wigert.

Filmen er i svart-hvitt.

 Innspillingsfakta 
Filmen ble spilt inn i august – oktober 1944 i Centrumateljéerna i Stockholm,

 Handling 
Axel Skönman er sønn av en feiret skuespillerinne. Allerede som guttunge viste han seg å ha en god hånd om det andre kjønnet. Ni år gammel gir Axel en solfjær til Margit, som han også gifter seg med i voksen alder. Bryllupet blir holdt i Paris, men ekteskapet blir kortvarig. Allerede før bryllupsdagens kveld er det over.

Axel oppvarter nå kvinner på løpende bånd. Stadig mer bevisst og dreven utnytter han sin gangbare sjarme og utvikler seg til å bli en ren sol- og vårmann. Under sin løpebane, dels hjemme i Sverige, men mest utenlands, nedlegger Axel eksempelvis en godseierinne og hennes 15 år gamle datter, en kabaretsangerinne, en rik amerikansk enke, en fransk grevinne, en motehusforestanderinne og en kunstnerinne. Han avholder seg heller ikke fra å legge an på sin borgerlige veloppfostrede brors hustru.

Axels eventyr ender med at han blir stilt for retten, men hans kvinnelige advokat greier å få ham frikjent. Nå vender Axel tilbake til sin ungdomskjærlighet, Margit. Tross hans hensynsløse måte å leve på vil hun tro på hans gode vilje til gjensidig fellesskap. De stiger om bord sammen på en hvit dampbåt med kurs for Cuba.

 I rollene (kun krediterte) 
 Arnold Sjöstrand - Axel Skönman
 Sonja Wigert - Margit
 Stig Järrel - Gunnar Skönman
 Irma Christenson - Ingegärd Skönman, Gunnars hustru
 Marguerite Viby - Dagmar
 Gudrun Brost - Mrs. Gordon-Brewster
 Marianne Löfgren - Grevinne de Chaufrésnes
 Karin Kavli - Harriet
 Ester Roeck-Hansen - Advokat
 Bojan Westin - Mimi
 Thor Modéen - Lärkengren

 Referanser 

 Eksterne lenker 


Kategori:Svenske dramakomedier
Kategori:Filmer fra 1944
Kategori:Filmer regissert av Arne Mattsson
Kategori:Filmer lagt til Paris
Kategori:Sort-hvitt-filmer
Kategori:Svenskspråklige filmer